Josip i Luka, Marijana i Maja, deseci mladića i djevojaka ljubili su se, grlili i pred nekoliko stotina okupljenih razmjenjivali nježnosti u srcu Zagreba, pred katedralom na Kaptolu javno, u sklopu prosvjeda “Ljubi bližnjeg svog”, a koji su organizrali članovi okupljeni oko LGBT udruga, Nisu imsmetali ni objektivi kamera ni glasno skandiranje nekoliko stotina okupljenih pripradnika braniteljskih i navijačkih udruga, deseci policajaca, novinari, kamere, promatrači, turisti ...



Pod zastavama duginih boja ljubili su se, pjevušili i plesali uz glazbu s razglasa ne obazirući se na povike i vrijeđanja a sve to kako bi se usprotivili, poručili su ‘crkvenoj homofobiji i transfobijii, govoru mržnje i progonu LGBT građana i građanki Hrvatske’.

– Naš je prosvjed uspio, okupili smo gej i lezbijsku populaciju, ali i brojne ljude koji nisu homoseksualne orijentacije i koji nas podržavaju, a to nam je bio cilj. Poslali smo i poruku ljubavi svima, pa čak i ljudima koji nas mrze, a ona glasi - mladi, niste sami – poručila je Matea Popov, jedna od organizatorica prosvjeda. Prosvjednici su pročitali i poruklu kardialu.



- Bozaniću došli smo u tvoje dvorište podsjetiti te na Isusove riječi - ljubi bližnjega svoga. Mi smo na strani pravde, nećemo se nikad predati! Ne bojimo se. Nećemo odustati. Zagrlite se, plešite!

Nekoliko stotina članova branteljskih udruga, mahom muškarci, navijači, poneki umirovljenik, ali i iznenađujući broj tinejdžera okupio se kako bi javno osudili prosvjed homeseksualaca. Dijelovi vojnih odora, maskirne jakne, kape s hrvatskim grbovima, zastave, raspela, krunice s jedne strane tik do ulaza u katedralu protiv šarenila zastava i transaprenata prosvjednika LGBT zajednice rapoređenih oko fontane i kipa gospe. Dijelio ih je kordon interventnih policajaca naoružanih šljemovima, štitnicima, maskama ... Puna dva sata okupljali su se brantelji kako bi, čuli smo, dočekali homoseksulce i ‘obranili crkvu’, a pred sam početak prosvjeda, u 15 sati skupilo ih se više od pet stotina.

– Ja sam majka dvoje djece i došla sam podržati prosvjed. Homoseksualaca je oduvijek bilo i bit će, no pred crkvom i pred Bogom im nije mjesto – rezolutna je Slavica Jelčić. No, znatno eksplicitniji od nje bili su prosvjednici koji su poljupce dočekali hukom i zviždanjem te glasnim skandiranjem: “Ubi, ubi, ubi p...!” “Gorjet ćete u paklu” “Ovo je fašizam .... Dio branitelja okrenuo je leđa šarenoj skupini oko fontane pjevajući domoljubne pjesme i glasno izgovarajući molitve, a dio se prepirao s policajcima pozivajući ih na domoljublje i, čulo se, dane koje su zajedno proveli u ratu.



Skup je završio nakon 60 minuta. Branitelji su se razišli u kontroliranoj koloni, a dio prosvjednika LGBT udruga i organizatore policija je odvezla u maricama jer je takva bila sigurnosna procjena. Privedena su najmanje trojica maloljetnika jer su na policiju, novinare i prosvjednika bacala jaja i upaljače, a po njih će u postaju morati doči roditelji.

>> 'Ignorirajte prosvjed i provokacije te ostanite dostojanstveni'